Tervetuloa uutisten pariin! Julmuuksia Israelissa.
Hamas hyökkäsi Gazasta juutalaisten asutuskeskuksiin -
ja tappoi siviilejä. Yli 1 200 ihmistä kuoli.
Israel on nyt sodassa.
Israelin puolustusvoimat iskee terroristien kotipesään Gazassa.
Pääministeri Netanjahu: "Jokainen Hamasin jäsen on kuollut mies."
Perheiden painajainen: heidän rakkaansa panttivankeina Gazassa.
Taistelu heidän vapauttamisekseen.
KRISTILLISEN MAAILMAN UUTISET
Tervetuloa uutisten pariin.
Joukkomurha, jollaista ei ole nähty sitten holokaustin.
Näin Israelin pääministeri Benjamin Netanjahu kuvaa -
Hamasin julmuuksia.
Lapsia sidottiin ja teloitettiin. Miehiä ja naisia poltettiin elävältä.
Hyökkäyksessä kuoli yli 1 200 israelilaista.
Noin 150 vietiin panttivangeiksi.
Nyt Israel sotii terroristiryhmää vastaan.
Lähi-idän-toimituspäällikkö Chris Mitchell.
Pääministeri Netanjahu muodosti hätätilahallituksen -
yhtenäisyyspuolueen johtajan Benny Gantzin kanssa.
Israelilaiset, muodostimme tänään hätätilahallituksen.
Israel on yhtenäinen, samoin sen johtajat.
Olemme panneet syrjään kiistamme, sillä maan kohtalo on vaakalaudalla.
Netanjahu kutsui jokaista Hamasin jäsentä kuolleeksi mieheksi.
Näimme sidottuja ja päähän ammuttuja tyttöjä ja poikia, -
elävältä poltettuja miehiä ja naisia, -
raiskattuja ja teurastettuja nuorukaisia ja mestattuja sotilaita.
Beer saatiin vapautettua kolmen päivän taistelun jälkeen.
Kenraalimajuri Itai Veruv kuvaili tapahtumia.
Ihmisten kädet oli sidottu. Heidät oli tapettu.
Lapset oli koottu yhteen huoneeseen. Heidät kaikki oli tapettu.
Huoneessa oli 15 tyttöä ja teiniä. Sinne oli heitetty käsikranaatti.
Tämä on teurastus, pogromi.
Israelin johtajat vertaavat Hamasia Isisiin.
Hamasin jäljiltä löytyikin Isis-lippu.
Näemme vauvoja, äitejä, isiä makuuhuoneissa, turvahuoneissa.
Se, miten heidät on tapettu, ei ole sotaa. Se ei ole taistelukenttä.
Se on teurastus ja terroria.
En ole eläessäni nähnyt tällaista.
Se on jotain, mitä mielikuvissamme isovanhempamme kokivat -
pogromeissa Euroopassa ja muualla.
Tästä on kaikki humaanius poissa.
Näemme luodin lävistämiä ja verisiä lastenrattaita.
Kuka menee vauvan luo ja tappaa vauvan? Kuka tappaa äidin?
Hamas otti yli 160 panttivankia, arvioi Israel.
Presidentti Biden sanoi, -
että päivä oli juutalaisille verisin sitten holokaustin -
ja amerikkalaisten vapauttamiseksi ponnistellaan.
Käännämme jokaisen kiven tässä panttivankikriisissä.
Lähetämme asiantuntijoita auttamaan pelastustoimissa.
En ole luopunut toivosta saada heidät kotiin.
Kadonneita, tapettuja tai siepattuja on 36 maasta.
CBN News haastatteli Sasha Arievia.
Hamas vei hänen siskonsa Karinan tukikohdasta rajalta.
En itke, mutta sisältä olen rikki ja murtunut.
Yritän pitää itseni kasassa perheeni, vanhempieni ja siskoni takia -
sekä olla vahva, uskoa ja valaa toivoa siitä, -
että sisko sekä muut kaapatut ja kadonneet palaavat pian kotiin.
Yhdysvallat siirtää kiireen vilkkaa Israelin tueksi kalustoa, -
kuten lentotukialusryhmän, F-35- ja F-15-hävittäjiä, -
ammuksia sekä Rautakupoli- puolustusjärjestelmän torjuntaohjuksia.
Seuraamme liittyy Jerusalemista Chris Mitchell.
Julmuudet ovat sanoinkuvaamattomia. Kuvaile israelilaisten reaktioita.
Kysyin israelilaiselta ystävältäni, miten hän voi.
Hän vastasi: "Olen rikki ja musertunut." Se kiteyttää valtaosan tunteet.
Israel on monin tavoin kuin perhe.
Nyt 360 000 reserviläistä on kutsuttu palvelukseen.
Lähes kaikki ovat joskus elämässään olleet armeijassa -
tai kaikilla on perheessä joku, joka on ollut armeijassa.
Israel on tiivis, perhemäinen yhteisö, joten miltei kaikki tuntevat -
jonkun tapahtumapaikalla olleen, tapetun tai kaapatun.
He tai joku perheessä tuntee jonkun tapetun.
Tämä on lävistänyt juutalaisten psyyken ja sielun koko Israelissa.
Toisaalta he kokoavat rivejään.
The Jerusalem Post -lehden etusivulla sanotaan: "Am Israel voittaa."
"Am Israel" tarkoittaa hepreaksi: "Israelin kansa".
Täällä on nyt sellaista päättäväisyyttä, -
jota en ole kertaakaan nähnyt näinä 23 vuotena.
He haluavat tehdä lopun tästä pahuudesta, Hamasista, -
jota monet pitävät yhtä pahana tai pahempana kuin Isistä.
Hamasia ja Israelin toimia on vastustanut iso joukko ihmisiä.
Kuinka kukaan voi puolustaa näitä julmuuksia?
Olen nähnyt näitä videoita, -
joilla iloitaan siitä, mitä Hamas on tehnyt, ja se on halpamaista.
Miksi ja miten kukaan voisi iloita nähdessään kuvat sieppauksista -
tai vauvoista, joita murhataan pinnasänkyihin?
Sitä on vaikea kuvailla. Kuten sanoin, tämä on sama kuin Isis tai pahempi.
Niin puolustusministeri Austin sanoi saavuttuaan tänne Israeliin.
Ulkoministeri Blinken on ollut täällä. Hän järkyttyi kuvista, -
joita hän näki täällä vierailulla Netanjahun luona.
Israelilaiset kyllä aistivat sen. Etenkin Joe Bidenin puhe -
Israelin rinnalla seisomisesta oli todellakin sydäntä lämmittävä, -
ja se oli balsamia israelilaisten haavoihin.
He ovat aivan erityisen iloisia siitä, että amerikkalaiset seisovat tukena.
Samaa mieltä. Mikä on Hamas ja mikä on sen tavoite?
Se on islamilainen vastarintaryhmä.
Sen nimi on lyhenne arabian sanoista.
Sen peruskirjassa sanotaan, että he haluavat tappaa juutalaiset.
Minulta kysyttiin tänä aamuna: "Oliko taustalla jokin provokaatio?"
Vastasin: "Tätä Hamas haluaa tehdä.
Se haluaa valloittaa Israelin ja tappaa juutalaiset.
Se on osa sen uskontoa ja ideologiaa."
Heille tämä on taistelu kuolemaan asti.
He ovat valmiit kuolemaan ideologiansa edistämisen puolesta.
Siitä on kyse. Ei tarvita provokaatiota.
Tähän heidän ideologiansa heitä käskee.
Kenties hetki oli sille otollinen.
Sodalla on katastrofaalisia vaikutuksia Gazan asukkaisiin.
Miten Israel yrittää välttää siviiliuhrit?
Israelin puolustusvoimat on antanut ilmoituksen.
Sillä on ihmisiä, jotka soittavat kellon ympäri asukkaille -
ja käskevät arabiaksi poistua Pohjois-Gazasta operaation tieltä.
Viattomat siviilit, miehet, naiset ja lapset, halutaan pois, -
sillä viattomien ei haluta kuolevan.
Niin on tehty varmaan kaikissa operaatioissa, jotka muistan.
On pudotettu lentolehtisiä, lähetetty tekstiviestejä tai soitettu -
ja käsketty lähteä turvaan.
Niin Israel haluaa säästää palestiinalaisten henkiä.
Miten kristityt voivat auttaa Israelia?
Ensinnäkin rukoilkaa rauhaa Jerusalemille ja viisautta johtajille.
Rukoilkaa, että operaatio olisi nopeasti ohi.
Vuonna 1967 tapahtui kuuden päivän ihme. Rukoilkaa samanlaista.
Ja tukekaa. CBN Israel tekee hienoa humanitaarista työtä.
He tuntevat asukkaat rajalla ja tukevat heitä henkisesti ja fyysisesti.
Chris Mitchell Jerusalemista, kiitos. Olette rukouksissamme. Siunausta!
Seuraamme liittyy nyt -
tohtori Corne Bekker Regentin yliopistosta. Tervetuloa.
Kristityt kautta maailman osoittavat tukea Israelille.
Miksi Israel on tärkeä kristityille?
Kristittyjen on tärkeää tehdä nyt kaksi asiaa.
Ensinnäkin voimme nostaa äänemme pahuutta vastaan.
Sana sanoo: "Voi niitä, jotka sanovat pahan hyväksi ja hyvän pahaksi".
Toiseksi Israelin tukemiselle on joukko syitä.
Israel on näky toivosta Lähi-idälle.
Mutta lisäksi Israelin tukemisessa on kyse Jumalan uskollisuudesta.
Jumala on antanut lupauksia kansalleen.
Kristittyjen on tärkeää seistä sen puolella, -
mikä on hyvää, pyhää ja oikein, mutta myös Jumalan uskollisuuden puolella.
Mitä Raamattu sanoo Israelin vastustajista?
Sana sanoo, että ne, jotka vastustavat pahaa, -
vastustavat Jumalaa ja Hän vastustaa heitä.
Tarkoitat, että ne, jotka vastustavat Israelia. - Niin.
Miten voisimme rukoilla ja auttaa Israelia nyt?
Voimme tehdä paljonkin.
Ensinnäkin puhe Israelin vastauksen hillitsemisestä -
on hyvin haitallista.
Pahan akseli täytyy hävittää.
Muuten se rohkaisee muita, ja voi tapahtua toinen holokausti.
Toiseksi pitää rukoilla varjelusta ja rauhaa Israelille -
sekä parannusta palestiinalaisille, -
että he alkaisivat vastustaa Hamasia.
Näyttää kuin pahuus olisi herännyt, -
ja näemme Hamasia puolustavia mielenosoituksia -
esimerkiksi Jemenissä mutta myös New Yorkissa.
Palestiinalaisten puolesta osoitetaan mieltä.
Tarvitseeko rukoilla myös turvallisuuden puolesta täällä?
Koko maailman juutalaisten puolesta. Tätä vihaa on vaikea käsittää.
Ainoa tapa kuvailla sitä on, että se on demonista.
Rukoilisitko nyt Israelin puolesta?
Isä, rukoilemme Jesuksen nimessä -
Israelin maan ja kansan puolesta ja kaikkien juutalaisten puolesta.
Anna varjelusi ja viisautesi. Auta maan johtajia.
Kaikki paha hävitettäköön. Tulkoon valtakuntasi.
Tapahtukoon tahtosi Israelissa ja maailmalla Jeesuksen nimessä.
Kiitos, että tulit ohjelmaan.
Tulossa: Panttivankien kohtalo Gazassa on hämärän peitossa.
Perheet yrittävät pelastaa heidät.
Lähde kohti rauhaa ja täyteyttä. Löydä toivo yksin Kristuksessa -
mullistavasta viisaudesta, -
jota Pat Robertsonin klassikkokirja "Ten Laws for Success" tarjoaa.
Saavuta tarkoitus ja tyytyväisyys -
tutkimalla askeleita ohjaavia periaatteita.
Opi menestyvää ja merkityksekästä elämää -
ja tuo siunauksia ja yhteyttä perheeseesi.
Paketissa on kovakantisena kirja "Ten Laws for Success", -
opetukseen liittyvä työkirja -
sekä pääsykoodi äänikirjaan.
Saat paketin kiitoksena, kun liityt CBN-kumppaniksi.
Tartu mahdollisuuteen rikastaa matkaasi ja valjastaa potentiaalisi.
Soita ruudun numeroon tai rekisteröidy kotisivuillamme.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Kauhistuttavimpia piirteitä Hamasin hyökkäyksessä -
on siviilien ja sotilaiden kaappaus Gazaan.
Heistä osa on amerikkalaisia.
Perheet vetoavat USA:han heidän pelastamisekseen.
Kirjeenvaihtaja Julie Stahl jatkaa.
Ulkoministeri Blinken tapasi Tel Avivissa amerikkalaisia, -
joiden perheenjäseniä on kateissa.
Kuulosti siltä, että hän tutkii kaikkia erilaisia vaihtoehtoja.
On selvää, että tilanne on hyvin monimutkainen.
Panttivankien määrästä ei ole virallista tietoa.
Monet ovat ulkomaiden kansalaisia.
Amerikkalaisten perheet kertoivat tarinansa toimittajille.
En tavallisesti avaa puhelinta sapattina, -
mutta minun oli pakko tietää, missä poikani oli.
Avasin puhelimen kello 8.23.
Hersh oli lähettänyt peräkkäin kaksi viestiä.
Kello 8.11: "Minä rakastan sinua."
Heti sen jälkeen: "Olen pahoillani."
Hersh Goldberg-Polin oli festareilla, -
kun terroristit hyökkäsivät ja rakettituli alkoi.
Tiesin välittömästi, -
että missä ikinä hän onkin, tilanne on erittäin paha.
Ymmärsin hänen pahoittelevan sitä, että mitä seuraavaksi tapahtuu, -
aiheuttaa tuskaa ja huolta.
Adrienne Neta, 66-vuotias eläköitynyt sairaanhoitaja, -
ehti puhua lasten kanssa tunnin.
Puhelimesta kuului ampumista.
TYTÄR
Puhuimme Pariisin reissusta ensi vuonna.
Hän sanoi rakastavansa meitä.
Sanoimme: "Älä sano noin nyt."
Ja sitten...
yhtäkkiä...
hän sanoi, että he tulivat ovesta sisään.
Äiti yritti puhua arabiaa terroristien kanssa. Hän puhui sieppaajille.
Sieppaaja kysyi, kuka puhelimessa on. Äiti sanoi, että lapset. Sitten hiljeni.
19-vuotias Itay Chen on sotilas, jonka tukikohtaan hyökättiin.
Olimme viimeisen kerran yhteydessä lauantaina kello 6.30.
Hän kertoi, että tukikohtaan hyökätään.
Emme ole kuulleet hänestä sen koommin.
Meille kerrottiin puolustusvoimista, -
että poikamme on virallisesti kateissa.
Kahden lapsen isä Saguy Dekel-Chen puolusti muiden mukana -
Nir Ozin kibbutsia, kun sinne hyökättiin.
Aamulla kello 6.30 iso joukko Hamasin terroristeja -
hyökkäsi kibbutsillemme -
ja kulki talosta taloon tuhoa kylväen -
ja koluten kaikki rakennukset kibbutsilla.
Pienestä yhteisöstämme ei ole jäljellä mitään.
Monet nuorista miehistä ja osa vanhemmistakin miehistä -
järjestivät puolustuksen perheiden ja kotien turvaksi.
Heistä lähes kaikki ovat kateissa.
Omaisilla on meille sanoma.
Kaikkien tulee tietää, -
että se, mitä tapahtui, -
on hyvin poikkeuksellista. Se on barbaarista.
Nyt on olemassa hyvä ja paha puoli.
Jos sinun pitää valita, tiedät, kumman valita.
Maailman pitäisi tehdä selväksi, että tätä ei missään nimessä voi hyväksyä.
Terroristit eivät voi murtautua -
perheiden ja lasten huoneisiin ja viedä heitä.
Tällaisten väkivallantekojen salliminen -
saisi sellaiset järjestöt kuin Hamas -
toimimaan samalla tavalla muuallakin.
Jos maailma sallii sen täällä, -
sama tapahtuu pian teidänkin takapihallanne.
Julie Stahl, Tel Aviv ja Jerusalem.
Kiitos, Julie. Rukoillaan näiden ihmisten puolesta.
Heidän tuskansa on sietämätön, ja he anovat maailmalta apua.
Heistä monet eivät tunne Jumalaa, mutta me tunnemme.
Tiedämme, että Hän on lohtuna ja apuna.
Rukoillaan edelleen koko Israelin puolesta. Jatkamme hetken kuluttua.
Jihadin päivä muslimeille.
Maailman juutalaisyhteisöt varautuvat pahimpaan.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Hanki CBN:n "Ten Laws for Success".
Mukana Pat Robertsonin tunnettu kirja ja uusi työkirja.
Opetus antaa työkalut elämään jumalisella tarkoituksella ja voimalla.
Opit harjoittamaan mullistavia periaatteita, -
kuten käytön, muutoksen ja vastuun lakeja.
Ota Jumalan valtakunnan lait käyttöön elämässäsi.
Hanki paketti tänään.
Israelin iskiessä terroristijärjestö Hamasin kohteisiin -
juutalaisyhteisöt maailmalla varautuvat hyökkäyksiin.
Yhdysvalloissa viranomaiset vahvistavat synagogien -
sekä juutalaisten koulujen ja keskusten vartiointia.
Caitlin Burke jatkaa.
Antisemitismi on ollut Amerikassa iso huolenaihe jo pitkään.
Hamasin hyökkäys kirvoittaa Israel-vastaisia mielenosoituksia, -
jotka levittävät juutalaisvihaa.
Joelta merelle! - Joelta merelle!
Palestiina tulee olemaan vapaa! - Palestiina tulee olemaan vapaa!
Tällainen retoriikka voi johtaa väkivaltaan.
Aktivisti Devorah Halberstam tietää sen omakohtaisesti.
Hänen esikoisensa Ari murhattiin juutalaisuutensa takia vuonna 1994.
Poikani tapettiin kostoksi siitä, mitä Lähi-idässä tapahtui.
Tapahtumien mittakaava on eri, mutta tässä on paljon samaa.
Poikani oli täysin syytön.
Auto valikoitui kohteeksi, koska sisällä oli juutalaisopiskelijoita.
Arin autoa kohti ammuttiin 40 laukausta.
Antisemitismiä lietsova viha uhkaa koko sivilisaatiota, sanoo Halberstam.
On ällistyttävää, miten paljon tuhoa viha voi saada aikaan.
Mutta ihmisten pitää katsoa tätä ja sanoa: "Tuo voisi olla poikani, -
tyttäreni, sisareni, veljeni, ystäväni tai naapurini."
Vaikka konkreettisia uhkia ei ole, -
viranomaiset eivät jätä mitään sattuman varaan.
New Yorkissa asuu Israelin jälkeen eniten juutalaisia.
Poliisin on käsketty varata resurssit yhteisön suojelemiseksi.
Kuvernööri Kathy Hochul: antisemitismiä ei suvaita.
Taistelen jatkossakin antisemitismiä vastaan, missä sitä esiintyykin.
Nujerramme pahan New Yorkissa.
Voitetaan tämä yhdessä. New York seisoo Israelin rinnalla.
Virginian oikeusministeri Jason Miyares: -
synagogien sekä juutalaiskoulujen ja -keskusten vartiointia on lisätty.
Antisemitismi on vanhin rasismin muoto.
Se nousee konfliktien yhteydessä. Haluamme varmistaa, -
että juutalaisilla täällä on turvallinen olo.
Washingtonin osavaltiossa juutalaiset sanovat, -
ettei lupauksia turvallisuudesta ole pidetty.
Seattlelainen juontaja ja kirjailija Jason Rantz sanoo, -
että liberaali politiikka on luonut antisemitismiä ruokkivan ilmapiirin.
Hän sanoo, että Hamasin hyökkäysten tuomitsematta jättäminen -
herättää juutalaisyhteisössä turvattomuutta.
Huomaamme, keitä Hamas-mielisiin mielenilmaisuihin osallistuu.
Ihmiset ovat alkaneet tajuta, että he ovat naapureitamme, -
lääkäreitämme, juristejamme, opettajiamme.
On pelottavaa, että ihmiset juhlivat viattomien juutalaisten kuolemaa -
ikään kuin siinä ei olisi mitään vikaa.
ADL-järjestön mukaan antisemitismiset teot lisääntyvät usein sen jälkeen, -
kun Israel ja terroristiryhmät ottavat yhteen.
Järjestö kehottaa maailman juutalaisia valppauteen.
Caitlin Burke, Washington.
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Koska totuudella on väliä.
Arkiaamuisin kahdeksalta CBN-uutiskanavalta.
Jumala alkoi antaa minulle periaatteita, -
jotka kerron tässä kirjassa.
Pat Robertsonin työ kosketti miljoonia ihmisiä.
Hänen perintönsä koulutuksessa, mediassa ja avustustyössä on valtaisa.
Nyt voit saada hänen viisautensa.
"Ten Laws for Success" on suunnitelma saavutuksiin, täyteyteen -
ja Jumalan lapsen korkeimman kutsun arvoiseen perintöön.
Paketissa on kovakantinen "Ten Laws for Success" -kirja, -
työkirja ja äänikirja, -
jonka lukija on Andrew Knox Klubi 700:sta.
Jos joku haluaa ihmeen, hänen on oltava ehdottoman varma -
Jumalan voimasta, hyvyydestä ja kyvystä tehdä se, mitä Hän lupaa.
Aloita perinnön rakentaminen hankkimalla tuote tänään.
Nykytieteen ulottumattomissa on voima, joka uhmaa logiikkaa.
Miten selvisin? - Meni ajantaju.
Innoittavia ensikäden kokemuksia Jumalan väliintulosta, -
joka käänsi mahdottomat tilanteet.
Se oli täysi ihme. - Rukous toimii.
Jumala teki sen. - Hän pystyy mahdottomaan. - Hän ei petä.
"Ihmeissä eläminen tänään" viikonloppuisin CBN:n kanavilla.
Lopuksi: rukous Israelin rauhan puolesta.
Raamattu käskee Psalmissa 122 rukoilemaan rauhaa Jerusalemille.
Niinpä sodan ja väkivallan keskellä CBN:n johtaja Gordon Robertson -
rukoili Klubi 700 -ohjelmassa.
Jerusalem tunnettakoon rukouksen paikkana -
ja paikkana, jonne kansat voivat tulla palvelemaan Jumalaa.
Jumala pehmittäköön palestiinalaisten sydämet.
Rakkaitaan menettäneet saakoot lohdutuksen.
Väkivallan sukupolvet loppukoot.
Tulkoot Iisakin pojat ja Ismaelin pojat rauhaan -
Aabrahamin poikina.
Aamen. Rukoillaan niiden puolesta, joita sota koskettaa.
Ajantasaisia uutisia Lähi-idän sodasta on sivustolla cbnnews.com.
Kiitos, että seurasit lähetystä.
Ensi viikkoon. Koko tiimin puolesta näkemiin ja Jumalan siunausta.
Suomennos: Marianne Tenetz